text: Løkke skrivar út fólkatingsval í næstu viku
text: #000004
text: Hóast tað tykist óvist, júst hvønn dag valið verður, so verður tað skrivað út í næstu viku, sigur Hans Engell, politiskur viðmerkjari.
text: #000005
text: Ræðsluherferðin hjá Vinstra hevur ikki virkað eftir ætlan og stygt veljarar frá reyða blokkinum. Seinasta kanningin gevur hinvegin Helle Thorning og hennara veingi framgongd.
text: #000006
text: – Valið verður skrivað út í næstu viku, og tað stóra valið stendur fyri framman. Hetta verður størsta slagið, vit hava upplivað seinastu 25 árini, sigur hann.
text: #000009
text: Fíggjarmálaráðið hevur eisini boðað frá, at framløgan av fíggjarlógaruppskotinum verður flutt frá týsdegi til mikudagin. Tað hevur eisini sett gongd á valgitingarnar, og tað fekk eisini Javnaðarflokkin at stytta summarfundin hjá flokkinum.
text: #000010
text: – Tað hevði verið løgið at sitið í Jørlunde, um val varð útskrivað á Christiansborg, segði Carsten Hansen, formaður Javnaðarfloksins á tingi, við ekstrabladet.dk.
text: #000011
text: Hevði Lars Løkke havt eini tvey ár afturat, so hevði hann helst kunna samráðst seg til ein vakstrarpakka og búskapi við tey Radikalu – og tað kundi havt endað í eini nýggjari VKOR-semju, sigur Hans Engell.
text: #000012
text: – Men tíðini er við at fara frá Løkke. Og Vestager hevur ongar trupulleikar við at peika á ein reyðan forsætisráðharra samstundis, sum hon stingur bláan politikk út í kortið, sigur Hans Engell.
text: #000013
text: Hans Engell vísir á, at bæði samgonga og andstøða koma við nógvum uppskotinum, eitt nú á bústaðarøkinum, sum heilt víst hita upp til valið.
text: #000014
text: Gleðilig Jól og gott nýggjár!
text: #000017